Rationalististen ateistien ja agnostikkojen liitto

Rationalististen ateistien ja agnostikkojen liitto () eli UAAR on italialainen uskonnottomien järjestö. Se perustettiin vuonna 1991 muun muassa edistämään sekularismia ja uskonnottoman väestön oikeuksia. Se julkaisee L’Ateo-lehteä ja on International Humanist and Ethical Unionin sekä European Humanist Federationin jäsen.

Ateistibussikampanja  
Liitto yritti organisoida Italiassa ateistibussikampanjan, jonka sloganina olisi ollut: "Huono uutinen on, että Jumalaa ei ole. Hyvä uutinen on, että et tarvitse häntä." Kampanjalle ei kuitenkaan myönnetty lupaa. Tämän seurauksena liitto kehitti uuden sloganin: "Hyvä uutinen on, että Italiassa on miljoonia ateisteja. Loistava uutinen on, että he uskovat sananvapauteen."

Aiheesta muualla 

 Viralliset sivut 

Ateistijärjestöt
Uskonnottomien järjestöt
Italialaiset järjestöt